**V Skopju na ogled razstava slovenskih arhivov**

V organizaciji Državnega arhiva Makedonije so v preddverju Muzeja makedonske borbe v petek, 7. 12. 2018, odprli potujočo razstavo slovenskih arhivov "Arhivi - zakladnice spominov".

V preddverju Muzeja makedonske borbe v Skopju so v organizaciji Državnega arhiva Makedonije v petek, 7. 12. 2018, odprli potujočo razstavo slovenskih arhivov "Arhivi - zakladnice spominov". Na 25 panojih si je mogoče ogledati reprodukcije več kot 140 dokumentov, ki segajo od 9. stoletja pa vse do leta 1990. Vsak dokument spremlja naslov, čas nastanka in kratek vsebinski opis, prav tako je navedeno nahajališče izvirnika. Glavni podatki o dokumentih so prevedeni v angleščino in makedonščino. Potujoča razstava je že obiskala vsa večja slovenska mesta, na ogled je že bila tudi v Osijeku in Sarajevu. Na slavnostnem odprtju je o plodnem sodelovanju med slovenskimi in makedonskimi arhivi spregovorili direktor Državnega arhiva Makedonije Kiril Petrov, o sami razstavi direktor Arhiva Republike Slovenije dr. Bojan Cvelfar, v sam kontekst odličnih meddržavnih odnosov med Slovenijo in Makedonijo pa je razstavo postavil Nj. ekscelenca, veleposlanik Republike Slovenije v Makedoniji, dr. Milan Jazbec.